Infrastructure Malta .td_uid_2_61aefe80c3a05_rand.td-a-rec-img{text-align:left}.td_uid_2_61aefe80c3a05_rand.td-a-rec-img img{margin:0 auto 0 0} Il-Gvern se jkun qed jippubblika inizjattiva biex ikunu ssalvagwardjati d-drittijiet għall-persuni li ntlaqtu minn xogħlijiet ta' twaqqigħ jew tħaffir. Din l-inizjattiva, li tidħol fis-seħħ fi żmien xahrejn, tħabbret mill-Ministru għall-Ambjent Aaron Farrugia, mis-Segretarju Parlamentari għall-Kostruzzjoni Chris Agius u mill-Kap Eżekuttiv tal-Awtorità tal-Bini u l-Kostruzzjoni (BCA) Karl Azzopardi. Huma spjegaw li l-inizjattiva se tilleġiżla l-kumpens mogħti meta persuna tingaġġa perit biex jirrevedi r-rapporti tal-kundizzjoni jew id-dikjarazzjonijiet tal-metodi. Jekk nofs jew aktar mis-sidien tal-kumpless ma jaqblux mar-rapporti tal-kundizzjoni jew id-dikjarazzjonijiet tal-metodi, il-perit jista' jiġi ngaġġat biex jirrevedi d-dokumenti u jitlob għal rimborż. Dan ir-rimborż ma jistax jaqbeż il-€500, VAT eskluż. "Għalhekk, l-iżviluppatur għandu jissottometti garanzija bankarja ekwivalenti għal dan l-ammont lill-BCA għal kull kumpless fiż-żona affettwata. Biex jiġu ssalvagwardjati drittijiet ta' partijiet terzi, l-ebda xogħlijiet m'għandhom jibdew qabel l-approvazzjoni tal-BCA," komplew jgħidu. Farrugia qal li jrid ikun żgurat li l-familji jħossuhom siguri fi djarhom bl-implimentazzjoni ta' miżuri li jipproteġu kemm lilhom u kemm il-komunità tagħhom. Aqra aktar: Strateġija ta' 9 snin dwar l-iskart tal-kostruzzjoni Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61aefe80c3fed_rand.td-a-rec-img{text-align:left}.td_uid_3_61aefe80c3fed_rand.td-a-rec-img img{margin:0 auto 0 0}